

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΘΕΣΣΑΛΙΑΣ**  **ΠΕΡΙΦΕΡΕΙΑΚΕΣ ΕΝΟΤΗΤΕΣ ΜΑΓΝΗΣΙΑΣ & ΣΠΟΡΑΔΩΝ**  **ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ**  Τηλ.: 24213 52464LOGO ΠΟΛΙΤΙΚΗΣ ΠΡΟΣΤΑΣΙΑΣ-kyklos sostos | **ΕΞΑΙΡΕΤΙΚΑ ΕΠΕΙΓΟΝ**  **Βόλος, 23-10-2023** |

**ΘΕΜΑ : ΕΝΗΜΕΡΩΣΗ ΚΟΙΝΟΥ ΓΙΑ ΤΗΝ ΚΑΤΑΣΤΡΟΦΗ ΜΗ ΕΚΡΑΓΕΝΤΩΝ ΠΥΡΟΜΑΧΙΚΩΝ ΕΝΤΟΣ ΤΗΣ ΠΕΡΙΟΧΗΣ ΠΥΡΟΜΑΧΙΚΩΝ ΤΗΣ 111ΠΜ (ΠΕΡΙΟΧΗ «ΚΑΡΑΜΠΑ»).**

Σύμφωνα με ενημέρωση από την 111ΠΜ πρόκειται να γίνει καταστροφή Μη Εκραγέντων Πυρομαχικών εντός της περιοχής πυρομαχικών της 111ΠΜ (περιοχή «Καράμπα»).

Η επιχείρηση θα εκτελεστεί από 24/10/23 έως και 27/10/23 και ώρες 08:00 έως 14:00 τοπική.

Σύμφωνα με ενημέρωση από την 111ΠΜ απαιτείται η λήψη μέτρων ασφαλείας και εκτός της περιοχής «Καράμπα», η οποία συνίσταται στον πλήρη αποκλεισμό και την εκκένωση περιοχής (ζώνη ασφαλείας) σε απόσταση 1.000 μέτρων περιμετρικά των μη εκραγέντων πυρομαχικών (συνημμένος πίνακας)

Σύμφωνα με την ίδια ενημέρωση απαγορεύεται κατά τη διάρκεια της επιχείρησης η πρόσβαση/είσοδος εντός της επικίνδυνης περιοχής, οποιουδήποτε πέραν των εξουσιοδοτημένων πυροτεχνουργών (EOD) της ΠΑ.

Παρακαλούμε για τα εξής:

Α. Για τους κατοίκους που πιθανόν βρίσκονται εντός της ανωτέρω αποκλεισμένης περιοχής, όπως και τους ιδιοκτήτες των επιχειρήσεων εντός της περιοχής αυτής, συστήνονται τα εξής:

* Να απομακρυνθούν από την περιοχή έως τη λήξη της επιχείρησης καταστροφής.
* Να απομακρύνουν τα ιδιωτικά επιβατικής χρήσης, καθώς και τα επαγγελματικής χρήσης, οχήματά τους.
* Να αφήσουν, για προληπτικούς λόγους, ανοιχτά τα παράθυρα των οικιών και λοιπών κτισμάτων, προκειμένου να αποφευχθούν ζημιές συνεπεία ωστικού κύματος, τυχόν ακούσιας έκρηξης του πυρομαχικού υλικού.

Β. Επιπλέον, για τους ιδιοκτήτες των επιχειρήσεων εντός της ανωτέρω αποκλεισμένης περιοχής συστήνεται να διακόψουν, προσωρινά, τη λειτουργία τους, έως τη λήξη της επιχείρησης καταστροφής των μη εκραγέντων πυρομαχικών.

Η ΑΝΤΙΠΕΡΙΦΕΡΕΙΑΡΧΗΣ

Π.Ε. ΜΑΓΝΗΣΙΑΣ ΚΑΙ ΣΠΟΡΑΔΩΝ

ΚΟΛΥΝΔΡΙΝΗ ΔΩΡΟΘΕΑ